เงินบาทเปิด 30.38/39
ธนาคารซีไอเอ็มบีไทย รายงาน เงินบาทเปิดเช้าที่ 30.38/39 มีโอกาสอ่อนค่าแตะ 30.50 บาท
9 มิ.ย. 2554

ธนาคารซีไอเอ็มบีไทย รายงาน เงินบาทเปิดเช้าที่ 30.38/39 มีโอกาสอ่อนค่าแตะ 30.50 บาท
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 30.38/39 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 30.33/35 บาท/ดอลลาร์ และเมื่อเวลา 08.58 น.เงินบาทขยับตัวอ่อนค่าลงมาอยู่ที่ระดับ 30.42/44 บาท/ดอลลาร์ โดยเป็นผลพวงจากดัชนีตลาดหุ้นเมื่อวานนี้ที่ปรับตัวลดลงกว่า 20 จุด และแรงเทขายของนักลงทุนต่างชาติราว 6 พันล้านบาท
"(เงินบาท)ปรับตัวอ่อนค่าต่อเนื่อง น่าจะเป็นผลจากการปรับตัวลดลงของดัชนีตลาดหุ้นวานนี้" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศช่วงเช้านี้ เงินเยนอยู่ที่ระดับ 80.07/09 เยน/ดอลลาร์ ปรับตัวอ่อนค่าจากระดับ 79.83/84 เยน/ดอลลาร์ ส่วนเงินยูโรอยู่ที่ระดับ 1.4615/4618 ดอลลาร์/ยูโร ปรับตัวอ่อนค่าจากระดับ 1.4658/4659 ดอลลาร์/ยูโร
นักบริหารเงิน คาดว่า แนวโน้มเงินบาทยังไปในทิศทางอ่อนค่า โดยมองกรอบการเคลื่อนไหวไว้ระหว่าง 30.40-30.50 บาท/ดอลลาร์
ทั้งนี้ ตลาดมีความกังวลเรื่องภาวะเศรษฐกิจถดถอยของสหรัฐอาจส่งผลกระทบต่อเศรษฐกิจของประเทศอื่นๆ รวมทั้งทิศทางการลงทุนในตลาดหุ้น